ddrg/super_eurlex huggingface dataset:
Den Udenrigs- og Sikkerhedspolitiske Komités afgørelse FYROM/3/2003

af 11. marts 2003

vedrørende ændring af Den Udenrigs- og Sikkerhedspolitiske Komités afgørelse FYROM/2/2003 af 10. marts 2003 om at acceptere bidrag fra tredjelande til EU's militæroperation i Den Tidligere Jugoslaviske Republik Makedonien

(2003/498/FUSP)

DEN UDENRIGS- OG SIKKERHEDSPOLITISKE KOMITÉ HAR -

under henvisning til Den Udenrigs- og Sikkerhedspolitiske Komités afgørelse FYROM/2/2003 af 10. marts 2003 om at acceptere bidrag fra tredjelande til EU's militæroperation i Den Tidligere Jugoslaviske Republik Makedonien, og

ud fra følgende betragtninger:

(1) Ungarns militære repræsentant i NATO's Militærkomité og WEU har ved skrivelse af 11. marts 2003 tilbudt at bidrage til EU's militæroperation i Den Tidligere Jugoslaviske Republik Makedonien.

(2) Den Udenrigs- og Sikkerhedspolitiske Komité har den 11. marts 2003 efter henstilling fra EU's øverstbefalende for operationen og EU's Militærkomité besluttet at acceptere bidraget -

TRUFFET FØLGENDE AFGØRELSE:

Artikel 1

Artikel 1 i Den Udenrigs- og Sikkerhedspolitiske Komités afgørelse FYROM/2/2003 erstattes af følgende:

"Artikel 1

Bidrag fra tredjelande

På baggrund af styrkeopbygnings- og bemandingskonferencerne accepteres bidrag fra følgende tredjelande til EU-operationen i Den Tidligere Jugoslaviske Republik Makedonien:

Bulgarien

Canada

Den Tjekkiske Republik

Estland

Ungarn

Island

Letland

Litauen

Norge

Polen

Rumænien

Slovakiet

Slovenien

Tyrkiet."

Artikel 2

Ikrafttræden

Denne afgørelse træder i kraft på dagen for undertegnelsen.

Udfærdiget i Bruxelles, den 11. marts 2003.

På Den Udenrigs- og Sikkerhedspolitiske Komités vegne

T. Paraskevopoulos

Formand
Kommissionens beslutning

af 7. juli 2003

om ændring af beslutning 2003/42/EF for så vidt angår anvendelsesdatoen

(EØS-relevant tekst)

(2003/503/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(1), senest ændret ved Kommissionens beslutning 2003/42/EF(2), særlig artikel 15, stk. 2, og

ud fra følgende betragtninger:

(1) Ved beslutning 2003/42/EF ændres direktiv 92/118/EØF for så vidt angår de særlige sundhedsbestemmelser for kollagen, der er bestemt til konsum, samt certificeringskravene til kollagen og råvarer til kollagenfremstilling, der sendes til EF med henblik på konsum.

(2) EF importerer råvarer og kollagen fra tredjelande, herunder også kollagen, der opfylder visse tekniske standarder, og som ikke kan erhverves i EF.

(3) Det Forenede Kongerige har anmodet om at få datoen for anvendelse af de nye særlige sundhedsbestemmelser udsat for at kunne tage hensyn til sine producenter, der er afhængige af importeret kollagen fra tredjelande.

(4) Der forhandles i øjeblikket for at finde en løsning på problemerne med import af kollagen, således at denne import kan fortsætte i fuld overensstemmelse med de nye særlige sundhedsbestemmelser.

(5) Der bør afsættes tid til at afslutte disse forhandlinger, men forhandlingsperioden bør begrænses mest muligt.

(6) Beslutning 2003/42/EF bør derfor ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I artikel 2 i beslutning 2003/42/EF ændres datoen "den 30. juni 2003" til "den 30. september 2003".

Artikel 2

Denne beslutning er rettet til medlemsstaterne.

Udfærdiget i Bruxelles, den 7. juli 2003.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 49.

(2) EFT L 13 af 18.1.2003, s. 24.
Rådets afgørelse

af 16. juni 2003

om indgåelse af aftale i form af brevveksling mellem Det Europæiske Fællesskab og Kongeriget Norge om yderligere handelspræferencer for landbrugsprodukter vedtaget på grundlag af artikel 19 i aftalen om Det Europæiske Økonomiske Samarbejdsområde

(2003/465/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) I artikel 19 i aftalen om Det Europæiske Økonomiske Samarbejdsområde (EØS) er det fastsat, at de kontraherende parter forpligter sig til at fortsætte deres bestræbelser for at opnå en gradvis liberalisering af handelen med landbrugsprodukter.

(2) Kongeriget Norge og Det Europæiske Fællesskab har i 2002 på grundlag af artikel 19 i aftalen om Det Europæiske Økonomiske Samarbejdsområde ført bilaterale handelsforhandlinger på landbrugsområdet, som afsluttedes med tilfredsstillende resultat den 18. december 2002.

(3) Den pågældende aftale i form af brevveksling bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Kongeriget Norge om yderligere handelspræferencer for landbrugsprodukter vedtaget på grundlag af artikel 19 i aftalen om Det Europæiske Økonomiske Samarbejdsområde godkendes herved på Fællesskabets vegne.

Teksten til aftalen er knyttet som bilag til denne afgørelse.

Artikel 2

Formanden for Rådet bemyndiges til at udpege de(n) person(er), der er beføjet til at undertegne aftalen med bindende virkning for Fællesskabet.

Udfærdiget i Luxembourg, den 16. juni 2003.

På Rådets vegne

G. Papandreou

Formand
Rådets afgørelse

af 13. maj 2003

om undertegnelse af aftalen om videnskabeligt og teknisk samarbejde mellem Det Europæiske Fællesskab og Staten Israel

(2003/457/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Ved afgørelse 1999/224/EF af 22. februar 1999(1) indgik Rådet en aftale om videnskabeligt og teknisk samarbejde mellem Det Europæiske Fællesskab og Staten Israel; aftalen trådte i kraft den 8. marts 1999. I henhold til aftalen kan Israel deltage i alle særprogramaktiviteter under Det Europæiske Fællesskabs femte rammeprogram for forskning, teknologisk udvikling og demonstration.

(2) I aftalens artikel 12, stk. 4, er det fastsat, at "når Fællesskabet vedtager et nyt flerårigt rammeprogram for forskning og udvikling, kan denne aftale genforhandles eller forlænges på gensidigt acceptable vilkår".

(3) Den 5. november 2002 gav Rådet bemyndigelse til forhandlinger om forlængelse af den nuværende aftale og åbnede mulighed for midlertidig anvendelse af den forlængede aftale. Denne midlertidige anvendelse ville give israelske enheder mulighed for at deltage i de første forslagsindkaldelser under sjette rammeprogram.

(4) Forhandlingerne mundede ud i et aftaleudkast, som parternes bemyndigede repræsentanter paraferede den 17. december 2002.

(5) Aftalen som paraferet den 17. december 2002 bør undertegnes med forbehold af senere indgåelse og anvendes midlertidigt fra undertegnelsen -

TRUFFET FØLGENDE AFGØRELSE:

Artikel 1

Undertegnelsen af aftalen om videnskabeligt og teknisk samarbejde mellem Det Europæiske Fællesskab og Staten Israel godkendes herved på Fællesskabets vegne med forbehold af Rådets afgørelse om indgåelse af aftalen.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at undertegne aftalen teknisk på Fællesskabets vegne med forbehold af dens indgåelse.

Artikel 3

Aftalen anvendes midlertidigt fra undertegnelsen.

Udfærdiget i Bruxelles, den 13. maj 2003.

På Rådets vegne

A.-A. Tsochatzopoulos

Formand

(1) EFT L 83 af 27.3.1999, s. 50.
Rådets afgørelse

af 19. maj 2003

om undertegnelse på Fællesskabets vegne af rammeaftalen om et multilateralt atom- og miljøprogram i Den Russiske Føderation og protokollen hertil om erstatningskrav, sagsanlæg og erstatning og om godkendelse af Kommissionens indgåelse på Det Europæiske Atomenergifællesskabs vegne af ovennævnte aftale og protokollen hertil

(2003/462/EF)

RÅDET FOR DEN EUROPÆISKE UNION HAR -

under henvisning til traktaten om oprettelsen af Det Europæiske Fællesskab, særlig artikel 181 A, stk. 3, andet punktum, sammenholdt med artikel 300, stk. 2, første punktum,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,

under henvisning til forslag fra Kommissionen, og

ud fra følgende betragtninger:

(1) Kommissionen har deltaget i forhandlingerne om en rammeaftale om et multilateralt atom- og miljøprogram i Den Russiske Føderation (MNEPR) og en protokol om erstatningskrav, sagsanlæg og erstatning med Den Russiske Føderation.

(2) Kommissionen og de berørte medlemsstater bør koordinere deres holdninger før møder i MNEPR-udvalget.

(3) Aftalen og protokollen hertil bør undertegnes på Det Europæiske Fællesskabs vegne med forbehold af senere indgåelse.

(4) Kommissionens indgåelse af aftalen og protokollen hertil på Det Europæiske Atomenergifællesskabs vegne bør godkendes -

TRUFFET FØLGENDE AFGØRELSE:

Artikel 1

Undertegnelsen af rammeaftalen om et multilateralt atom- og miljøprogram i Den Russiske Føderation og protokollen hertil om erstatningskrav, sagsanlæg og erstatning med Den Russiske Føderation godkendes på Det Europæiske Fællesskabs vegne med forbehold af Rådets afgørelse om senere indgåelse.

Teksten til aftalen og protokollen er knyttet til denne afgørelse.

Artikel 2

Kommissionens indgåelse på Det Europæiske Atomenergifællesskabs vegne af rammeaftalen og protokollen hertil godkendes.

Artikel 3

Kommissionen repræsenterer Fællesskabet i det i aftalens artikel 4 nævnte udvalg (MNEPR-udvalget).

Artikel 4

Rådets formand bemyndiges til at udpege den eller de personer, der er beføjet til på Fællesskabets vegne at undertegne rammeaftalen og protokollen hertil med forbehold af indgåelse.

Artikel 5

Aftalen og protokollen hertil anvendes midlertidigt fra datoen for undertegnelsen i afventning af dens ikrafttræden.

Udfærdiget i Bruxelles, den 19. maj 2003.

På Rådets vegne

G. Papandreou

Formand
Kommissionens beslutning

af 22. juli 2003

om ophævelse af beslutning 2001/705/EF om beskyttelsesforanstaltninger over for fiskerivarer og akvakulturprodukter til konsum med oprindelse i Indonesien

(meddelt under nummer K(2003) 2437)

(EØS-relevant tekst)

(2003/546/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 1, og

ud fra følgende betragtninger:

(1) Kommissionens beslutning 2001/705/EF af 27. september 2001 om beskyttelsesforanstaltninger over for fiskerivarer og akvakulturprodukter til konsum med oprindelse i Indonesien(2) blev vedtaget, fordi der var påvist chloramphenicol i rejer importeret fra Indonesien.

(2) Ifølge beslutning 2001/705/EF tages samme beslutning op til revision på grundlag af de indonesiske myndigheders garantier og resultaterne af de undersøgelser, som medlemsstaterne har foretaget.

(3) De indonesiske myndigheder har givet de relevante garantier, og resultaterne af de undersøgelser, som medlemsstaterne har foretaget af rejer importeret fra Indonesien, har været gunstige.

(4) Det er derfor ikke længere nødvendigt systematisk at kontrollere rejer importeret fra Indonesien, hvorfor beslutning 2001/705/EF bør ophæves.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 2001/705/EF ophæves.

Artikel 2

Denne beslutning anvendes fra 28. juli 2003.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. juli 2003.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 260 af 28.9.2001, s. 35.
Kommissionens beslutning

af 14. juli 2003

om fjortende ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2003) 2365)

(EØS-relevant tekst)

(2003/540/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(1), senest ændret ved Kommissionens forordning (EF) nr. 1282/2002(2), særlig artikel 17, stk. 3, litra b), og

ud fra følgende betragtninger:

(1) Ved Kommissionens beslutning 2000/284/EF(3), senest ændret ved beslutning 2003/243/EF(4), blev der opstillet en liste over sædopsamlingsstationer, der er godkendt til indførsel af hingstesæd fra tredjelande.

(2) De ungarske og de marokkanske myndigheder har officielt meddelt Kommissionen, at de i henhold til direktiv 92/65/EØF hver har godkendt en station til opsamling af hingstesæd.

(3) De amerikanske myndigheder har officielt meddelt Kommissionen, at de i henhold til direktiv 92/65/EØF har godkendt yderligere fem stationer til opsamling af hingstesæd.

(4) Listen over godkendte stationer bør ændres på baggrund af de nye oplysninger fra de pågældende tredjelande, og ændringerne bør af klarhedshensyn fremhæves i bilaget.

(5) Beslutning 2000/284/EF bør ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. juli 2003.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 187 af 16.7.2002, s. 3.

(3) EFT L 94 af 14.4.2000, s. 35.

(4) EUT L 89 af 5.4.2003, s. 26.

BILAG

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>"
Rådets beslutning

af 15. juli 2003

om bemyndigelse af Den Portugisiske Republik til at videreføre aftalen om de gensidige fiskeriforbindelser med Republikken Sydafrika indtil den 9. april 2004

(2003/539/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Republikken Sydafrika, som blev undertegnet den 9. april 1979, trådte i kraft samme dag for en første periode på ti år. Aftalen forbliver derefter i kraft på ubestemt tid, såfremt den ikke opsiges med tolv måneders varsel.

(2) I henhold til tiltrædelsesaktens artikel 354, stk. 2, berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt.

(3) I medfør af artikel 354, stk. 3, i nævnte akt vedtager Rådet inden udløbet af de fiskeriaftaler, som Den Portugisiske Republik har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år. Ovennævnte aftale er videreført indtil den 9. april 2003(1).

(4) Den Portugisiske Republik bør bemyndiges til at videreføre nævnte aftale indtil den 9. april 2004 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Republikken Sydafrika, der trådte i kraft den 9. april 1979, indtil den 9. april 2004.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 15. juli 2003.

På Rådets vegne

G. Tremonti

Formand

(1) EFT L 116 af 3.5.2002, s. 32.
Rådets afgørelse

af 16. juni 2003

om indgåelse af aftalen mellem Det Europæiske Fællesskab og Japans regering om samarbejde vedrørende konkurrencebegrænsende aktiviteter

(2003/520/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 83 og 308, sammenholdt med artikel 300, stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Konkurrenceproblemerne antager en stadig mere international karakter, og det er derfor vigtigt at styrke det internationale samarbejde på dette område.

(2) En konsekvent og effektiv håndhævelse af konkurrencelovgivningen er vigtig for markedernes effektive funktion og for den internationale samhandel.

(3) Indførelse af folkerettens principper om "positive comity" og gennemførelse af disse principper i forbindelse med håndhævelsen af Det Europæiske Fællesskabs og Japans konkurrencelovgivning vil bidrage til at gøre anvendelsen af denne lovgivning mere effektiv.

(4) Kommissionen har til dette formål forhandlet en aftale med Japan om anvendelsen af Det Europæiske Fællesskabs og Japans konkurrencelovgivning.

(5) Henvisningen til traktatens artikel 308 er nødvendig, da aftalen omhandler fusioner og erhvervelser, som falder ind under Rådets forordning (EØF) nr. 4064/89 af 21. december 1989 om kontrol med fusioner og virksomhedsovertagelser(3), der hovedsagelig er baseret på artikel 308.

(6) Aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Japans regering om samarbejde vedrørende konkurrencebegrænsende aktiviteter godkendes hermed på vegne af Det Europæiske Fællesskab.

Teksten til aftalen er knyttet til denne afgørelse.

Artikel 2

Rådets formand bemyndiges hermed til at udpege den eller de personer, der er beføjet til at undertegne aftalen på vegne af Det Europæiske Fællesskab(4).

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) Forslag af 8.5.2002 (endnu ikke offentliggjort).

(2) Udtalelse af 3.7.2002 (endnu ikke offentliggjort).

(3) EFT L 395 af 30.12.1989, s. 1 (berigtiget i EFT L 257 af 21.9.1990, s. 13). Senest ændret ved forordning (EF) nr. 1310/97 (EFT L 180 af 9.7.1997, s. 1).

(4) Aftalen træder i kraft den 9. august 2003 i medfør af artikel 12, stk. 1, i samme aftale.
Rådets afgørelse

af 15. juli 2003

om ændring af artikel 23 i protokollen vedrørende statutten for Domstolen

(2003/527/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 245, stk. 2,

under henvisning til traktaten om oprettelse af Det Europæiske Atomenergifællesskab, særlig artikel 160, stk. 2,

under henvisning til Domstolens anmodning af 12. februar 2003,

under henvisning til Kommissionens udtalelse af 17. juni 2003,

under henvisning til Europa-Parlamentets udtalelse af 3. juni 2003, og

ud fra følgende betragtninger:

(1) I henhold til artikel 20 i protokollen vedrørende statutten for De Europæiske Fællesskabers Domstol, som ændret ved Rådets afgørelse 2002/653/EF(1), kan tredjelande deltage i præjudicielle sager for Domstolen, når der af Rådet er indgået en aftale med et eller flere tredjelande vedrørende et nærmere bestemt sagsområde, og der deri er truffet bestemmelse om en sådan deltagelse i tilfælde, hvor en ret i en medlemsstat har forelagt Domstolen et præjudicielt spørgsmål, der vedrører den pågældende aftales anvendelsesområde.

(2) Artikel 7 i Nice-traktaten om ændring af traktaten om Den Europæiske Union, traktaterne om oprettelse af De Europæiske Fællesskaber og visse tilknyttede akter(2), underskrevet i Nice den 26. februar 2001, ophæver protokollen vedrørende statutten for De Europæiske Fællesskabers Domstol og erstatter den med den protokol vedrørende statutten for Domstolen, der er knyttet som bilag til traktaten om Den Europæiske Union, traktaten om oprettelse af Det Europæiske Fællesskab og til traktaten om oprettelse af Det Europæiske Atomenergifællesskab.

(3) Artikel 23 i protokollen vedrørende statutten for Domstolen gentager bestemmelserne i artikel 20 i protokollen vedrørende statutten for De Europæiske Fællesskabers Domstol, men der kunne ikke deri tages hensyn til ændringen ved afgørelse 2002/653/EF, og følgelig bør artikel 23 i protokollen vedrørende statutten for Domstolen ændres -

TRUFFET FØLGENDE AFGØRELSE:

Artikel 1

I artikel 23 i protokollen vedrørende statutten for Domstolen tilføjes følgende stykke:

"Når der af Rådet er indgået en aftale med et eller flere tredjelande vedrørende et nærmere bestemt sagsområde, og det deri er bestemt, at disse tredjelande kan indgive skriftlige indlæg eller udtalelser i tilfælde, hvor en ret i en medlemsstat har forelagt Domstolen et præjudicielt spørgsmål, der vedrører den pågældende aftales anvendelsesområde, gives der ligeledes meddelelse om den nationale rets beslutning, hvori et sådant spørgsmål stilles, til de pågældende tredjelande, som inden to måneder fra meddelelsen kan indgive indlæg eller andre skriftlige udtalelser til Domstolen."

Artikel 2

Denne afgørelse har virkning fra dagen for offentliggørelsen i Den Europæiske Unions Tidende.

Udfærdiget i Bruxelles, den 15. juli 2003.

På Rådets vegne

G. Tremonti

Formand

(1) EFT L 218 af 13.8.2002, s. 1.

(2) EFT C 80 af 10.3.2001, s. 1.